
Rīgā 2022. gada 8. martā (prot. Nr. 13 10. §)
Grozījumi Ministru kabineta 2017. gada 17. janvāra noteikumos Nr. 30 "Jaunuzņēmumu darbības vērtēšanas komisijas nolikums"
Izdoti saskaņā ar Jaunuzņēmumu darbības atbalsta likuma
14. panta pirmo daļu
· Izdarīt Ministru kabineta 2017. gada 17. janvāra noteikumos Nr. 30 "Jaunuzņēmumu darbības vērtēšanas komisijas nolikums" (Latvijas Vēstnesis, 2017, 16. nr.; 2021, 38. nr.) šādus grozījumus:
· 1. Izteikt 2.2. apakšpunktu šādā redakcijā:
· "2.2. Ekonomikas ministrija – vienu pārstāvi;".
· 2. Izteikt 3. punktu šādā redakcijā:
· "3. Komisijas priekšsēdētājs un komisijas priekšsēdētāja vietnieks ir Latvijas Investīciju un attīstības aģentūras pārstāvji."
· 3. Izteikt 9. punktu šādā redakcijā:
· "9. Komisijas sēdes tiek sasauktas atbilstoši nepieciešamībai vai ja to rakstiski pieprasa vismaz trīs komisijas locekļi. Komisijas sēdes sasauc komisijas priekšsēdētājs, bet viņa prombūtnes laikā – komisijas priekšsēdētāja vietnieks."
· 4. Izteikt 13. punktu šādā redakcijā:
· "13. Pirms lēmuma pieņemšanas komisijas priekšsēdētājs apkopo viedokļus, kas izteikti attiecīgā sēdes darba kārtības jautājuma apspriešanas laikā, formulē komisijas lēmumu un aicina komisiju par to balsot. Lēmums ir pieņemts, ja par to nobalsojis klātesošo lemttiesīgo komisijas locekļu vairākums. Ja balsis sadalās vienādi, izšķirošā ir komisijas priekšsēdētāja balss, bet viņa prombūtnes laikā – komisijas priekšsēdētāja vietnieka balss."

